fi fi fi fi sv en fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi fr fi fi fr fr fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi pl en fi fi fi nb fi fi fi fi fi fi fi fi fi fi fi fi fi fi fi de fi fi fi fi fi et fi fi fi fi fi fi ms fi fi fi fi fi fi fi fi fi sv en fi fi fi en fi sv en es
Yritysten kustannustuen haku käynnistyy 7.7. ja jatkuu 31.8. asti - Valtiokonttori
Hakukenttä. Hae kirjoittamalla hakusana ja klikkaamalla enter. Hae
Sulkemiskorvaus keskisuurille ja suurille yrityksille
Tietoa Suomen elpymis- ja palautumissuunnitelman toimeenpanosta
Korvaus- ja vahinkopalvelut sekä muut palvelut
Rahoitus- ja lainapalvelut sekä valtionvelka
Valtiontalouden kuukausitiedotteet 2014-2020 (ei päivitetä enää)
Kuntien ja hyvinvointialueiden talousraportoinnin tiedote
Valtiokonttorin hallinnoimat sähköiset palvelut
Virastomme osoitteet ja saapumisohjeet
Korvaus- ja vahinkopalveluiden yhteystiedot
Rahoitus- ja lainapalveluiden yhteystiedot
Etusivu / Uutinen / Yritysten kustannustuen haku käynnistyy 7.7. ja jatkuu 31.8. asti
Yritysten kustannustuen haku käynnistyy 7.7. ja jatkuu 31.8. asti
Valtiokonttori avaa yritysten määräaikaisen kustannustuen sähköisen hakupalvelun tiistaina 7.7.2020 kello kahdeksan aamulla. Kustannustuki on tarkoitettu yrityksille, joiden liikevaihto on pudonnut merkittävästi koronaviruksen vuoksi ja joilla on vaikeasti sopeutettavia kustannuksia. Tukeen vaikuttavat yrityksen kiinteät kustannukset ja palkkakustannukset tukikaudelta 1.4.–31.5.2020.
Kustannustukea voi hakea Valtiokonttorista 31.8.2020 asti. Tukea saadakseen sitä ei siis tarvitse kiirehtiä hakemaan heti hakuajan alkaessa. Tuesta säädetään laissa, joten kaikki yritykset, jotka täyttävät tuen saamisen edellytykset ja hakevat sitä määräaikaan mennessä, tulevat sen saamaan.
Toimialan voi tarkistaa Valtiokonttorin verkkosivuilta
Tuen piiriin kuuluvat toimialat on määritelty valtioneuvoston asetuksessa. Kustannustukea voidaan maksaa yrityksille, joiden Verohallinnolle ilmoitettu päätoimiala kuuluu 1.4.2020 tuen piiriin.
Jos yrityksen toimiala ei asetuksen mukaan kuulu tuen piiriin, yrityksen tulee osoittaa erityisen painavat syyt sille, että sen liikevaihto on alentunut koronatilanteen vuoksi. Erityisen painavaksi syyksi voidaan katsoa esimerkiksi sellainen rajoitus tai määräys, jonka takia elinkeinon harjoittaminen on vaikeutunut. Lisäksi yrityksen tulee osoittaa, miksi sen tilanne poikkeaa toimialan yleisestä tilanteesta. Yritys voi tarkistaa Valtiokonttorin verkkosivuilta toimialat, jotka kuuluvat asetuksen mukaan kustannustuen piiriin.
Laskuri auttaa tukimäärän arvioinnissa
Tuen saamisen edellytyksenä on, että yrityksen liikevaihdon täytyy olla laskenut yli 30 prosenttia vertailuajankohtaan nähden. Valtiokonttori saa tiedot yrityksen liikevaihdosta yrityksen Verohallinnolle tekemistä ALV-ilmoituksista tai niiden puuttuessa yrityksen omasta ilmoituksesta.
Valtiokonttorin verkkosivuilta löytyy laskuri, jonka avulla voi arvioida, onko yritys oikeutettu tukeen. Laskuri on suuntaa antava, eikä sen ilmoittama tulos ole virallinen päätös kustannustuesta, vaan tukea pitää hakea erikseen sähköisessä asiointikanavassa.
Ohjevideo auttaa hakemuksen täyttämisessä
Ohjevideo auttaa hakemuksen täyttämisessä. Siirry ohjevideoon tästä linkistä.
Kustannustuki voidaan maksaa vain tilille, jonka yritys on ilmoittanut Verohallinnolle. Yritys voi tarkistaa tilinumeronsa tarvittaessa OmaVero-sivuilla.
Hakemuksen täyttämistä varten tarvitaan seuraavat tiedot:
Tuki- ja vertailukuukausien myynnin tiedot kuukausitasolla, ellei tietoja ole ilmoitettu Verohallinnolle kuukausittaisella ALV-ilmoituksella
Kiinteiden kulujen tiedot tukikuukausilta kuukausittain
Tiedot muualta saaduista koronapandemiaan liittyvistä korvauksista ja tuista
Valtiokonttori saa yrityksen muut talous- ja palkkatiedot Verohallinnolta ja tulorekisteristä.
Usein kysytyt kysymykset ja asiakaspalvelu auttavat hakijaa
Ensin kannattaa tarkistaa, löytyykö omaan kysymykseen jo vastaus usein kysyttyjen kysymysten joukosta tai kustannustuki-palvelusivulta.
Jos vastausta ei löydy, kustannustuen puhelin- ja chat-palveluista saa neuvontaa. Puhelin palvelee arkisin klo 9–15.
Päätökset julkaistaan Valtiokonttorin verkkosivuilla
Kustannustukihakemukset ja -päätökset julkaistaan Valtiokonttorin verkkosivulla. Sivulta voit seurata esimerkiksi hakemuksesi käsittelyvaihetta tai raportointitietoa hakemuksista ja niiden käsittelystä. Sivu julkaistaan pian haun käynnistymisen jälkeen.
Kohderyhmä: Yhdistykset ja järjestöt Yritykset ja yhteisöt
EU:ssa seurataan, että Suomen elpymis- ja palautumissuunnitelma saavuttaa tavoitteensa
Palosuojelurahaston yleisavustusta haetaan Haeavustuksia.fi-palvelussa
Kustannustuen haku on alkanut – Hae tukea 31.5. klo 16.15 mennessä
Osa 14.–18.4. saapuneista sulkemiskorvaushakemuksista uudelleenkäsittelyyn
Sörnäisten rantatie 13, Helsinki
PL 14, 00054 Valtiokonttori
Puh. vaihde 0295 50 2000
Faksi 0295 50 3333
Usein kysyttyä kustannustuesta >